《赠笪在辛侍御》
明代·恽格

墨苑风流属老成，白云旧秘待先生。正平无地容疏放，北海犹先问姓名。

自辨银钩收虿尾，尚留瑶草付龙耕。东来蜡屐窥松子，如向青霞望五城。

作者简介：（1633—1690）明末清初江南武进人，字寿平，又字正叔，亦称叔子，号南田，又有别号白云外史、云溪外史、东园客、草衣生、横山樵者、巢枫客。恽日初子。十五岁在福建被清大将陈锦所掳，认为义子。父在杭州访得，请灵隐寺方丈谛晖劝锦，谓此子有慧根而福薄。乃剃度为僧。不久，随父回乡。初画山水，后改画没骨花卉，自成一家，工诗，书法学唐褚遂良，诗书画人称三绝。有《瓯香馆集》。